Source: http://docplayer.fi/3838229-Rikoksentekijan-vaarallisuuden-arviointi-ja-koko-rangaistuksen-vankilassa-suorittaminen.html
Timestamp: 2018-09-26 15:31:45+00:00
Document Index: 17831513

Matched Legal Cases: ['kko ', 'kko ', 'kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'kko ']

Rikoksentekijän vaarallisuuden arviointi ja koko rangaistuksen vankilassa suorittaminen - PDF
Download "Rikoksentekijän vaarallisuuden arviointi ja koko rangaistuksen vankilassa suorittaminen"
1 Annakaisa Pohjola Rikoksentekijän vaarallisuuden arviointi ja koko rangaistuksen vankilassa suorittaminen 1. Johdanto Rikoksentekijän vaarallisuutta voidaan nykyisen vankeuslainsäädännön myötä arvioida koko rangaistusta vankilassa suorittavilla kahteen otteeseen. Vaarallisuusarvion tarkoituksena on selvittää, onko rikoksentekijää hänen rikoksistaan ilmenevien seikkojen ja muun hänen henkilöstään saadun selvityksen perusteella pidettävä erittäin vaarallisena toisen hengelle, terveydelle tai vapaudelle. Vaarallinen rikoksentekijä, joka määrätään suorittamaan koko rangaistus vankilassa, ei pääse säännönmukaiseen ehdonalaiseen vapauteen. Vankeuslain uudistuksen myötä hänen vaarallisuutensa arvioidaan kuitenkin uudelleen rangaistuksen loppuvaiheessa ja, mikäli rikoksentekijää ei pidetä enää vaarallisena, hänet voidaan päästää suorittamaan tuomio loppuun ehdonalaisessa vapaudessa. Vaarallisuuden arviointia käytetään vankeinhoidossa ja terveydenhuoltoalalla muun muassa rikoksentekijän pakkohoidon perusteena, kriminaalipotilaan hoidon tarpeen arviointiin ja koko rangaistusta vankilassa suorittavien vankien rangaistusta määrättäessä sekä koko rangaistuksen vankilassa suorittavalla rangaistuksen loppuvaiheessa tehtävässä vaarallisuuden uudelleenarvioinnissa. Vaarallisuuden arviointia tehdään siten palvelemaan lääketieteen ja juridiikan kysymyksiä, joissa pohditaan rikoksentekijän asemaa tulevaisuudessa. Ajatus vaarallisten rikoksentekijöiden erikoiskäsittelystä on vanhaa perua 1, ja koko rangaistuksen vankilassa suorittamista edeltäneellä pakkolaitosinstituutiolla on Suomessa pitkä historia. Tässä kirjoituksessa rikoksentekijän vaarallisuuden arviointia lähestytään erityisesti siinä kontekstissa, että koko rangaistus suoritetaan vankilassa, koska tämän kirjoitushetkellä Suomen rikoslainsäädännössä vaarallisuutta arvioidaan lain vaatimuksesta ainoastaan silloin. Vuonna 2011 tulee Suomessa kuitenkin voimaan elinkautisvankien vapauttamismenettelyyn liittyvä lakimuutos, jonka johdosta myös elinkautisvangista laaditaan aina riskinarviointiin perustuva vaarallisuusarvio. Tämä arvio liitetään muiden selvitysten lisäksi RISE:n Helsingin HO:lle antamaan lausuntoon. 1 Anttila 1975 s
2 Vaarallisuuskäsitettä käytetään kuvaamaan rikoksentekijöitä, jotka ovat jo syyllistyneet tai joilla on merkittävä riski syyllistyä väkivaltaan liittyvään rikokseen. Rikoksentekijän vaarallisuudella viitataan lähtökohtaisesti fyysiseen väkivaltaan tai sen uhkaan. Vaarallisuuden määrä ja laatu vaihtelevat eri rikoksentekijöillä, mutta vaarallisuuden arvioinneissa keskitytään tavallisesti vakavimpaan väkivaltaisuuteen. 2 Rajanveto on vaikeaa, sillä henkirikosten ja niiden yritysten ohella myös lievempi väkivaltaisuus ennakoi vahvasti tulevaa väkivaltaisuutta ja uhkailu toteutuvaa väkivaltaa 3. Vaarallisuudessa tulee erottaa se, minkälaista käyttäytymistä yleensä pidetään vaarallisena eli vaarallisuuden sosiaalinen ulottuvuus, ja se, kuinka todennäköisenä henkilön vaarallista käyttäytymistä pidetään eli varsinaista vaarallisuuden arviointia. Vaarallisuuden arvioinnin tarkoituksena on arvioida väkivaltaiseen käyttäytymiseen alttiin henkilön riskiä syyllistyä väkivaltaiseen tekoon tai aiemmin väkivaltarikokseen syyllistyneen henkilön riskiä uusia tekonsa 4. Kyse ei siis ole pelkästään riskin ennustamisesta ja arvioimisesta vaan tiedon hyödyntämisestä muun muassa vankeinhoidossa ja psykiatrian alalla. Koko rangaistusta vankilassa suorittavilla vaarallisuutta arvioidaan heidän riskinään uusia väkivaltarikos, koska he ovat jo ennestäänkin uusineet törkeäksi luokiteltavan rikoksen. Koko rangaistusajan vankilassa suorittamisen yhtenä edellytyksenä on, että rikoksentekijä on rikosta edeltäneiden kymmenen vuoden aikana syyllistynyt tiettyyn törkeäksi luokiteltavaan rikokseen taikka kyseinen rikos on tehty kolmen vuoden kuluessa siitä, kun hän on vapautunut suorittamasta koko rangaistusaikaa vankilassa tai elinkautista vankeutta tai hänet on päästetty ehdonalaiseen vapauteen hänen suoritettuaan viisi kuudesosaa tuomiostaan. Vaarallisuusarvioiden määrä Suomessa on aikaisemmin ollut hyvin vähäinen, mutta niiden määrä on viime vuosina kasvanut vankeuslainsäädännön kokonaisuudistuksen ja koko rangaistusta vankilassa suorittavien vankien kasvavan määrän myötä. Elinkautisvankien vapauttamismenettelyyn lisättävän vaarallisuuden arvioinnin myötä vaarallisuusarvioiden määrä tulee kasvamaan huomattavasti. Arvioiden mukaan elinkautisvankeille tehtäviä vaarallisuusarvioita tullaan lähivuosina tekemään noin 20 vuosittain 5. Taulukossa 1 on selvitetty TEO:een, Valviraan ja THL:een saapuneet vaarallisuusarviopyynnöt eriteltynä tuomioistuimen pyytämiin vaarallisuusarvioihin syyttäjän vaatiessa rikoksentekijälle koko rangaistuksen suorittamista vankilassa ja Helsingin hovioikeuden pyytämiin vaarallisuusarvioihin rikoksentekijän hakiessa pääsyä ehdonalaiseen vapauteen Eronen ym 2007, s Hakola ym 1994, s Weizmann-Henelius Konttila 2008 s HE 279/2010 vp. s
3 Taulukko 1. TEO:een, Valviraan ja THL:een saapuneet vaarallisuusarviopyynnöt vuosina Vaarallisuusarviot mielentilatutkimuksen yhteydessä Helsingin hovioikeuden pyytämät vaarallisuusarviot Taulukko 2. TEO:n, Valviran ja THL:n antamat vaarallisuusarviot vuosina Vaarallisuusarviot mielentilatutkimuksen yhteydessä Helsingin hovioikeudelle annetut vaarallisuusarviot Taulukko 2 kuvaa TEO:n, Valviran ja THL:n tuomioistuimille antamien vaarallisuusarvioiden määrää. Vaarallisuusarviopyyntöjen ja TEO:n, Valviran tai THL:n antamien vaarallisuusarvioiden määrien ero samoina vuosina kertoo siitä, että aika vaarallisuusarvion pyynnöstä arvion antoon kestää useita kuukausia ja tapahtuu siten helposti eri vuosina. Huolimatta Helsingin HO:lle annetuista vaarallisuusarvioista kyseisen tuomioistuimen antamien päätösten määrä koko rangaistusta suorittavien vankien ehdonalaisesta vapauttamisesta on käytännössä kuitenkin ollut huomattavasti sen saamia vaarallisuusarvioita pienempi, koska vangit ovat usein peruuttaneet vapauttamishakemuksiaan ennen niiden tuomioistuinkäsittelyä. Psykiatrian ja psykologian, kriminologian sekä oikeusjärjestelmän keskuudessa on herännyt yhä voimakkaampaa kiinnostusta väkivaltariskin arviointiin ja koko Euroopan yhteisön alueella väkivaltariskin arviointiin on alettu kiinnittää yhä enemmän huomiota 8. Suomen tutkimus- ja hoitojärjestelmä ei ole kuitenkaan valmistautunut 6 Sähköpostit Sari Hyväriseltä Sosiaali- ja terveysalan lupa- ja valvontavirastosta (Valvira) ja sekä Kirsi Niinistöltä Terveyden- ja hyvinvoinnin laitokselta (THL) ja Vuoden 2008 tiedot saatu Terveydenhuollon oikeusturvakeskuksesta (TEO). Vuoden 2009 tiedot saatu Sari Hyväriseltä sähköpostilla ja vuoden 2010 tiedot Kirsi Niinistöltä sähköposteilla ja TEO ja Sosiaali- ja terveydenhuollon tuotevalvontakeskus yhdistyivät alkaen Valviraksi. Vaarallisuusarvioita pyydettiin TEO:lta saakka ja Valviralta alkaen. Valvirasta oikeuspsykiatriset asiat siirrettiin THL:een alkaen. 8 Ollinheimo 2008 s
4 vaarallisuusarvioiden lisääntymiseen. Erosen ja muiden mukaan myös arvioiden tieteellisen taustan tuntemus on puutteellista. Tuomioistuimet ja oikeuspsykiatrista työtä tekevä terveydenhoitohenkilökunta tarvitsevatkin lisätietoa vaarallisuuden arvioinnista, ja arvioiden luotettavuudesta yksilötasolla tarvitaan enemmän tutkimusta. 9 Vaarallisuuden arvioimisen vaikeutta kuvaa pakkolaitoksesta vapautuneiden rikosten uusimista koskeva tutkimustieto. Vankilaoikeus käsitteli vuosina yhteensä 164 pakkolaitokseen eristämisasiaa, joista eristämiseen päädyttiin 84 tapauksessa ja 80 selvisi ilman eristystä 10. RISE:n selvityksen mukaan eristettyjen ja eristämättä jääneiden rikollisten uusimisalttius oli vapautumisen jälkeen samaa luokkaa 11. Vaarallisuuden arvioinnissa asetetaan vastakkain yksilön itsemääräämisoikeus ja yhteiskunnan ja muiden ihmisten turvallisuus. Vaaralliseksi arvioitu henkilö leimautuu erittäin vahvasti, joten on edellytettävä vahvaa näyttöä, ennen kuin ihminen voidaan luokitella vaaralliseksi. 12 Vaarallisuusarvion luotettavuus on myös rikoksentekijän oikeusturvan kannalta erityisen tärkeää 13, koska arviolla on usein vaikutus rikoksentekijän rangaistusajan pituuteen. Psykiatrisen ja psykologisen tutkimuksen ja henkilön psyykkisen statuksen perusteella tulevan vaarallisuuden arvioiminen on vaikeaa ja haasteellista, varsinkin kun tehtävänä on erottaa suuren riskin populaation sisällä erityisen vaaralliset vähemmän vaarallisista. 14 Vaarallisuuden arviointi myös vaihtelee yksilöstä ja yhteiskunnasta riippuen. Jotkut oikeuspsykiatrit ovatkin esittäneet, että yksilön vaarallisuuden arviointi on epätarkoituksenmukaista ja hyödytöntä. Heidän mukaansa kaikkein parhaiten tulevaa väkivaltaisuutta ja vaarallisuutta ennustava seikka on aiempi väkivaltaisuus. 15 Yhteiskunnan kehityksen ja monimutkaistumisen myötä oikeudenkäynneissä tarvitaan yhä useammin asiantuntemusta, jota asianosaisilla tai tuomioistuimella ei ole omasta takaa 16. Asiantuntijatodistelua käytetään tuomioistuimissa silloin, kun ilmiöiden väliset yleiset syysuhteet eli kokemussäännöt ovat niin hankalia, ettei tuomarien tavallinen arkikokemus eikä osaaminen riitä. Esimerkiksi rikoksentekijän vaarallisuuden arvioinnissa tuomioistuin käyttää aina apuna asiantuntijoiden laatimia vaarallisuusarvioita, koska tuomareilta puuttuu sellainen psykiatrinen ja psykologinen osaaminen, jolla he voisivat asiantuntevasti arvioida rikoksentekijän vaarallisuutta toisen hengelle, terveydelle tai vapaudelle. Rikoksentekijän vaarallisuuden arvioinnissa tuomioistuimella onkin käytettävissään THL:n sekä rikoksentekijän tutkineen lääkärin laatimat vaarallisuusarviot, joiden merkitys käytännön juridisessa päätöksenteossa on huomattava. 9 Eronen ym s HE 262/2004 vp. s HE 262/2004 vp. s Eronen ym s Weizmann-Henelius Konttila 2008 s Tiihonen 2007 s Tiihonen - Hakola 2000 s Supponen 2004 s
5 2. Koko rangaistuksen suorittaminen vankilassa Koko rangaistusta vankilassa suorittavien vankien sääntelyn tausta on pakkolaitoksessa 17. Pakkolaitoksesta säädettiin vaarallisista rikoksenuusijoista annetulla lailla vuonna Laki perustui erityisestävään ajattelutapaan, jonka mukaan parantumattomat, yleiselle tai yksityiselle turvallisuudelle vaaralliset rikoksenuusijat täytyi tehdä vaarattomiksi eristämällä heidät määräämättömäksi ajaksi muusta yhteiskunnasta 18. Vankeja kutsuttiin myös termeillä pakkolaitokseen eristetyt ja pakkolaitosvangit 19. Yhteiskunnalla oli tarve suojella sen jäseniä törkeältä väkivaltarikollisuudelta erityistoimenpitein, ja pakkolaitosinstituutio pyrki tavoitteeseen ottamalla vaaralliset rikoksenuusijat pois yhteiskunnan kiertokulusta ja tekemällä heidät siten toimintakyvyttömiksi 20. Vuoden 1932 laki kumottiin vuonna 1953 annetulla lailla vaarallisten rikoksenuusijain eristämisestä. Lain esitöiden mukaan monet rikoksentekijät syyllistyivät jatkuvasti varkausrikoksiin tekojen olematta silti törkeitä. Tällaisten rikoksenuusijoiden eristämistä lisättiin yhteiskunnan suojelemiseksi. Laki laajennettiin käsittämään myös alentuneesti syyntakeiset vaaralliset rikoksentekijät. 21 Lainmuutosten seurauksena lain soveltamisala laajeni niin, että enimmillään pakkolaitokseen eristettynä oli noin kuusi prosenttia vangeista 1960-luvun lopulla. 22 Vaarallisuusarvioon vaikutti rikosten määrä, ei laatu, joten huomattava osa eristetyistä oli alkoholisoituneita omaisuusrikollisia, jotka näin rahoittivat elämäntapansa 23. Rikoksenuusijain eristämisestä annetun lain mukaan tuomioistuimella oli mahdollisuus päättää tuomitun eristämisestä pakkolaitokseen, mutta varsinaisen eristämispäätöksen teki vankilaoikeus 24. Vankilaoikeus ei nimestään huolimatta ollut tuomioistuin vaan hallintoviranomainen. Vankilaoikeuden jäseninä toimivat vankeinhoitolaitoksen päällikkö ja neljä muuta tasavallan presidentin määräämää jäsentä. Vankilaoikeutta ei siten voitu pitää riippumattomana ja puolueettomana tuomioistuimena. 25 Pakkolaitosjärjestelmää arvosteltiinkin paljon siihen liittyvien oikeusturvaongelmien ja epävarmuustekijöiden vuoksi 26. Vuonna 1971 pakkolaitokseen eristämisen edellytyksiä kavennettiin olennaisesti 27. Lakia muutettiin niin, että tämän jälkeen pakkolaitokseen eristäminen koski vain 17 Mohell Pajuoja 2006 s Heinonen 1980 s Pajuoja 2006 s Minkkinen Pihlajamäki 1987 s HE 101/1952 vp. s HE 262/2004 vp. s. 6. Anttilan ja Heinosen (1974 s. 182) mukaan enimmillään eristyksessä oli 389 vankia vuonna Savolainen 2007 s HE 262/2004 vp. s Pajuoja 2006 s EIS 6 artiklan mukaan syytetyn on saatava asiansa tutkituksi lailla perustetussa ja riippumattomassa tuomioistuimessa. 26 PeVL 21/2005 vp. s RL:n muutos /
6 toisen hengelle tai terveydelle vaarallisia rikoksentekijöitä. Pakkolaitokseen sijoittamisen edellytyksenä oli törkeää väkivaltaisuutta tai erityistä vaarallisuutta osoittanut rikos, josta tuomittiin vähintään kahden vuoden vankeusrangaistus. Edellytyksenä oli lisäksi, että tekijä oli syyllistynyt rikosta edeltäneiden kymmenen vuoden aikana vastaavaan rikokseen ja että rikoksista ilmenevien seikkojen ja muun henkilöstä saadun selvityksen perusteella häntä oli pidettävä erittäin vaarallisena toisen hengelle tai terveydelle. 28 Vuoden 1971 lainmuutoksen seurauksena pakkolaitosvankien määrä laskikin merkittävästi 29 ja eristämisen kohteeksi joutuivat ainoastaan väkivaltarikolliset. Uudistuksen myötä suhtautuminen vaarallisuuden arviointiin muuttui ja eristämisen määrääväksi tekijäksi tuli rikollisuuden laatu 30. Pakkolaitokseen sijoittamisen keskeinen sisältö oli se, että vanki suoritti kaikki hänelle tuomitut rangaistukset ja aikaisemmat jäännösrangaistukset vankilassa. Vasta tämän jälkeen hänet vapautettiin ehdonalaiseen vapauteen. Laki mahdollisti myös sen, että eristetty voitiin pitää rangaistuslaitoksessa epämääräisen ajan yli tuomioistuimen määräämän rangaistuksen. 31 Rikoksenuusijan vaarallisuusarvio tehtiin rangaistuksen alkuvaiheessa, jolloin vapauttamiseen oli yleensä pitkä aika. Pakkolaitosjärjestelmässä kerran tehtyä vaarallisuusarviointia ei harkittu myöhemmin uudelleen 32, joten rangaistusaikana vangissa mahdollisesti tapahtuneiden muutosten ja niiden vaikutuksien arviointi oli käytännössä mahdotonta. Eristäminen luettiin rikosoikeudelliseksi turvaamistoimenpiteeksi, jolloin sen perusteena ei ollut tehty rikos vaan uusien rikosten tekemisen vaara 33. Vielä 1970-luvulla katsottiin, että vapautensa menettäneeseen voidaan kohdistaa erilaisia pakkotoimenpiteitä niin kutsuttuun laitosvaltaan perustuen 34. Nykyään perustuslaki ja kansainväliset ihmisoikeussopimukset asettavat omat vaatimuksensa vankeutta koskevalle sääntelylle 35. RL 2c:1:n mukaan vankeuden ydinsisältönä on keskeisen perusoikeuden eli vapauden menetys tai rajoittaminen. Perusoikeudet kuuluvat täysimääräisesti myös vapautensa menettäneelle siltä osin kuin näitä ei ole ihmisoikeussopimusten ja perusoikeussäännösten kannalta hyväksyttävällä tavalla 28 HE 262/2004 vp., s HE 176/1970 vp:n mukaan vuoden 1970 lopussa pakkolaitosvankeja oli 221 ja Kiurun (2000 s. 495) mukaan vuonna 1971 vain ja 1990-luvuilla eristettyjen määrät vaihtelivat 8 ja 21 välillä. 30 Anttila Heinonen 1974 s HE 262/2004 vp. s. 6. Anttilan 1975 s. 781 mukaan ajaltaan epämääräisen säilytyksen katsottiin täyttävän tärkeitä yhteiskunnallisia tarpeita, kuten erityisestävä ja yleisestävä merkitys. Samalla voitiin suurelle yleisölle antaa se turvallisuuden tunnetta lisäävä käsitys, että vaaralliset rikoksentekijät olivat varmassa tallessa, kunnes asiantuntijat olivat todenneet heidät vaarattomiksi. 32 Mohell Pajuoja 2006 s Anttila Heinonen 1974 s Kirjoittajien mukaan eristämisen järjestelmä olisi saattanut toimia tyydyttävästi, jos etukäteen varmuudella olisi tiedetty, kuka tulee syyllistymään törkeisiin rikoksiin. Koska tästä ei kuitenkaan kenelläkään voinut olla varmaa tietoa, oli vääriin edellytyksiin perustuvan eristämisen mahdollisuus olennaisesti suurempi kuin esimerkiksi syyttömän tuomitseminen rangaistukseen. 34 HE 263/2004 vp. s Mohell Pajuoja 2006 vp. s
7 rajoitettu 36. Monissa maissa eristyslaitoksesta vapauttamista on uudistettu EIS 5.4:n tulkinnan pohjalta. Artiklan mukaan silloin, kun eristäminen perustuu syihin, jotka voivat muuttua, kuten henkilön vaarallisuus, tulee henkilöllä olla mahdollisuus saattaa eristämisen laillisuus tuomioistuimen tutkittavaksi tietyn ajan kuluttua eristämisen alkamisesta ja sen jälkeen kohtuullisin väliajoin. 37 Vuoden 2006 vankeuslainsäädännön kokonaisuudistuksessa Suomi luopui turvaamistoimenpiteeksi luokiteltavasta pakkolaitoksesta ja RL 2c lukuun otettiin säädökset koko rangaistuksen suorittamisesta vankilassa vakavissa rikoksen uusimistapauksessa. Uudistuksessa pyrittiin erityisesti turvaamaan ja kunnioittamaan vangin oikeuksia ja takaamaan hänelle hallittu sijoittuminen yhteiskuntaan rangaistusajan jälkeen luvun alkupuolella pakkolaitokseen eristettyjä oli keskimäärin noin Helmikuussa 2011 koko rangaistusta vankilassa suoritti 36 vankia eli määrä on kasvanut viime vuosina merkittävästi 39. Lakiuudistuksen yksi merkittävä muutos oli se, että toimivalta päättää koko rangaistuksen suorittamisesta vankilassa siirtyi vankilaoikeudelta yleiselle tuomioistuimelle. EIS 6 artiklan mukaan syytetyn on saatava asiansa tutkituksi lailla perustetussa ja riippumattomassa tuomioistuimessa. Asiaa käsittelevä tuomioistuin tekee pääasian yhteydessä päätöksen siitä, joutuuko rikoksentekijä suorittamaan koko rangaistuksen vankilassa. Hallintoviranomaisten päätösvalta rangaistusajan pituuteen poistettiin 40 ja vankilaoikeus lakkautettiin. Rikoksentekijän vaarallisuus arvioidaan nykyisin uudelleen hänen suoritettuaan rangaistuksestaan viisi kuudesosaa. Tavalliseen vankeuteen verrattuna koko rangaistuksen suorittamisella vankilassa pyritään yhteiskunnan ja sen asukkaiden suojeluun, vaikka enää ei ole mahdollista pitää ketään vangittuna yli tuomitun rangaistusajan 41. Rikoksenuusijan tavallista myöhempää vankilasta vapauttamista perustellaankin henkilön vaarallisuuteen liittyvillä syillä. Koko rangaistusta vankilassa suorittavalla on uuden lain myötä myös mahdollisuus päästä ehdonalaiseen vapauteen, mikäli häntä ei ole pidettävä enää vaarallisena. RL 2c:11.1:n mukaan tuomioistuin voi rangaistukseen tuomitessaan syyttäjän vaatimuksesta päättää, että tuomittu vapautuu vankilasta vasta hänen suoritettuaan tuomitun rangaistusajan kokonaan. Syyttäjän tulee siis vaatia koko rangaistuksen suorittamista vankilassa uuden rikoksen oikeudenkäynnissä. Tuomitun tulee täyttää rikokselle ja hänelle rikoksentekijänä asetetut kriteerit, jotta hänet voidaan tuomita suorittamaan koko rangaistus vankilassa. Koko rangaistuksen suorittamisen edellytykset vastaavat pääpiirteissään aikaisempia pakkolaitokseen eristämisen edellytyksiä 42. Seuraavaksi selvitetään koko rangaistuksen vankilassa suorittamiselle asetetut edellytykset Mohell Pajuoja 2006 vp. s. 20. HE 262/2004 vp. s. 28. HE 262/2004 vp. s. 6. RISE Savolainen 2007 s. 7. Savolainen 2007 s. 12. HE 262/2004 vp. s
8 RL 2c:11.1:n 1 kohdan mukaan koko rangaistuksen suorittaminen vankilassa edellyttää ensiksi tiettyä törkeäksi luettavaa rikosta. Säädöksen mukaan rikoksentekijä tulee tuomita vankeusrangaistukseen murhasta, taposta, surmasta, törkeästä pahoinpitelystä, törkeästä raiskauksesta, törkeästä lapsen seksuaalisesta hyväksikäytöstä, törkeästä ryöstöstä, törkeästä tuhotyöstä, joukkotuhonnasta, rikoksesta ihmisyyttä vastaan, törkeästä rikoksesta ihmisyyttä vastaan, sotarikoksesta, törkeästä sotarikoksesta, törkeästä ihmiskaupasta, panttivangin ottamisesta, törkeästä terveyden vaarantamisesta, ydinräjähderikoksesta, kaappauksesta, terroristisessa tarkoituksessa tehdystä rikoksesta taikka sellaisen rikoksen yrityksestä tai osallisuudesta sellaiseen rikokseen. Aikaisemmasta vaarallisten rikoksenuusijain eristämisestä annetusta laista poiketen luettelo seuraamukseen johtavista rikoksista on tyhjentävä. Muutos on erityisen perusteltu laillisuusperiaatteen näkökulmasta. 43 Lakiuudistuksessa kvalifiointi laajennettiin koskemaan suurinta osaa rikostyyppejä. Murhasta ja joukkotuhonnasta tuomittaviin tekijöihin säännöstä voidaan soveltaa vain silloin, kun rangaistukseksi ei tuomita elinkautista vankeusrangaistusta. Niissä rikoksissa muuhun kuin elinkautiseen rangaistukseen on mahdollista tuomita lähinnä silloin, kun teko on jäänyt yritykseksi tai tekijä on ollut täyttä ymmärrystä vailla. 44 Mainittujen rikosten luettelo on laajempi kuin aikaisempi pakkolaitoskäytäntö, mutta tarkoituksena ei kuitenkaan ollut muuttaa merkittävästi aikaisempaa käytäntöä. Pakkolaitokseen eristetyt olivatkin pääsääntöisesti henkirikoksiin syyllistyneitä rikoksenuusijoita. 45 Lueteltujen rikosten lisäksi rikokseen liittyvänä edellytyksenä on, että rikoksentekijä tuomitaan vähintään kolmen vuoden määräaikaiseen rangaistukseen. Edellä mainituissa törkeissä rikoksissa tämä ei juurikaan ole ongelma, ja erityisesti henkirikoksissa rangaistusaika on yleensä huomattavasti pitempi. 46 Kun useasta rikoksesta määrätään määräaikainen yhteinen rangaistus, on RL 2c:11.2:n mukaan koko rangaistusajan suorittamista koskevan päätöksen edellytyksenä, että ainakin yksi rikoksista on 1 momentissa mainittu rikos ja että siitä rikoksesta erikseen tuomittaessa seuraa määräaikainen, vähintään kolmen vuoden pituinen vankeusrangaistus. RL 2c:11.1:n 2 kohdan mukaan koko rangaistusajan vankilassa suorittamisen toisena edellytyksenä on, että rikoksentekijä on rikosta edeltäneiden kymmenen vuoden aikana syyllistynyt 1 kohdassa mainittuun rikokseen taikka kyseinen rikos on tehty kolmen vuoden kuluessa siitä, kun hän on vapautunut suorittamasta koko rangaistusaikaa vankilassa tai elinkautista vankeutta tai hänet on päästetty ehdonalaiseen vapauteen hänen suoritettuaan viisi kuudesosaa tuomiostaan. Lakivaliokunnan antaman mietinnön mukaan on johdonmukaista tulkita kohtaa niin, että siinä tarkoitettu edellytys täyttyy, jos henkilö on mainituissa aikarajoissa syyllistynyt johonkin 1 kohdassa HE 262/2004 vp. s. 48. HE 262/2004 vp. s Mohell Pajuoja 2006 s HE 262/2004 vp. s
9 lueteltuun rikokseen. Näin edellytykseksi riittää se, että henkilö on tuomittu 1 kohdassa mainitusta rikoksesta, vaikka rangaistusaika olisi alle kolme vuotta. 47 RL:ssa rikoksen uusimista ei käytetä teon kvalifiointiperusteena, vaan uusiminen on yleinen ja käytännössä tärkein rangaistuksen koventamisperuste. RL 6:5:n mukaan tekijän aikaisempi rikollisuus on rangaistuksen koventamisperuste, jos sen ja uuden rikoksen suhde rikosten samankaltaisuuden johdosta tai muuten osoittaa tekijässä ilmeistä piittaamattomuutta lain kielloista ja käskyistä. Lain esitöiden mukaan uusiminen merkitsee sitä, että rikoksensa jo saamastaan varoituksesta huolimatta toistanut henkilö osoittaa piittaamattomuutta oikeusjärjestyksen normeista ja toisten oikeudellisesti suojatuista intresseistä. Samoin uusiminen osoittaa piittaamattomuutta tekijän itseensä kohdistetusta moitteesta ja varoituksesta. Toistuva rikosten teko kertoo myös tekijän vaarallisuudesta tai ainakin taipumuksesta syyllistyä laittomuuksiin myös tulevaisuudessa. 48 RL 2c:11.1:n 3 kohdan edellytyksenä koko rangaistuksen suorittamiselle vankilassa on lisäksi, että rikoksentekijää on rikoksista ilmenevien seikkojen ja OK 17:45.3:n mukaisen selvityksen eli mielentilatutkimuksen perusteella pidettävä erittäin vaarallisena toisen hengelle, terveydelle tai vapaudelle. Tämä merkitsee sitä, että edellytyksenä koko rangaistuksen suorittamiselle on mielentilatutkimus ja siihen liittyvä vaarallisuusarvio. Vaarallisuusarvion edellytys johtuu erityisesti siitä, että tuomioistuimelta puuttuu vaadittava psykiatrinen ja psykologinen asiantuntemus. Mielentilatutkimus on tarpeellinen myös siksi, että koko rangaistusta vankilassa suorittamaan määrätyillä esiintyy runsaasti vakavia mielenterveyden häiriöitä. 49 Koko rangaistusajan vankilassa suorittamiseen johtavat rangaistukset ovat pitkiä, ja siihen johtaneet perusteet voivat rangaistusajan kuluessa muuttua. Tämän vuoksi vankeuden lainsäädäntöuudistuksessa koko rangaistusta vankilassa suorittavalle annettiin 47 LaVM 9/2005 vp. s. 7. RISE on vuonna 1998 tehnyt raportin pakkolaitosvangeista, jossa on selvitetty pakkolaitokseen eristettyjen syyllistymisestä uuteen väkivaltarikokseen vuosina Raportti on tarkoitettu virkakäyttöön ja on siten julkistamaton, mutta sen tuloksista kertoo HE 262/2004 vp. s. 28. Raportin mukaan pakkolaitoksesta vapautuneista syyllistyi seuranta-aikana uuteen väkivaltarikokseen vuoden aikana vapautumisesta 22 prosenttia vapautuneista. Alle kolmen vuoden aikana uusineita oli yhteensä 32 prosenttia ja väkivaltarikoksen uusijoita oli kaikkiaan 37 prosenttia. Vertailuaineiston muodostavat ne rikoksentekijät, joiden pakkolaitokseen eristämistä vankilaoikeus käsitteli vuosina , mutta joita ei eristetty pakkolaitokseen. Pakkolaitokseen määräämättä jätettyjen syyllistyminen uusiin väkivaltarikoksiin oli yleisempää kuin vaaralliseksi katsottujen. Vuoden aikana vapautumisesta väkivaltarikoksen uusi 33 prosenttia ja kolmen vuoden aikana yhteensä 49 prosenttia vapautuneista. Kaikkiaan uuteen väkivaltarikokseen syyllistyi seuranta-aikana 59 prosenttia. Se että pakkolaitokseen eristetyt uusivat väkivaltarikoksen harvemmin kuin ne, joita ei eristetty, johtuu osittain tilastollisesta syystä. Pakkolaitokseen eristettiin erityisesti 1970-luvulla iäkkäitä rikoksentekijöitä, jotka olivat rikollisen uransa lopussa ja usein myös elämänsä päätepisteessä. Kuolemantapausten ja korkean iän vuoksi uusintarikollisuus jäi tässä ryhmässä vähäiseksi. Kun kyseiset tapaukset jätetään tarkastelun ulkopuolelle, tulos on, että eristettyjen ja eristämättä jääneiden uusimisalttius on samaa luokkaa. Noin puolet kummassakin ryhmässä uusi seuranta-aikana. 48 HE 44/2002 vp. s HE 262/2004 vp. s. 49. HE 262/2004 vp:n mukaan vuosina pakkolaitokseen eristetyistä 13 prosentilla rangaistuksen täytäntöönpano keskeytettiin ja heidät sijoitettiin mielisairaalahoitoon. 109
10 mahdollisuus ehdonalaiseen vapauttamiseen. 50 RL 2c:12.1:n mukaan koko rangaistusaikaa suorittamaan määrätty päästetään ehdonalaiseen vapauteen hänen suoritettuaan rangaistuksesta viisi kuudesosaa, jos häntä ei enää ole pidettävä erittäin vaarallisena toisen hengelle, terveydelle tai vapaudelle. Ehdonalainen vapauttaminen voi tämän momentin mukaan tapahtua kuitenkin aikaisintaan, kun vankilassa oloaikaa on kertynyt kolme vuotta. Vaarallisuuden arviointi edellyttää uutta lausuntoa vaarallisuudesta mutta ei uutta mielentilatutkimusta 51. Säännös tukee VankeusL 1:2:n ajattelua, jonka mukaan vankia pyritään eri tavoin kannustamaan rikoksettomaan elämäntapaan. Uusi menettely noudattaa myös EIS:n periaatteita ja EIT:n ratkaisukäytäntöä 52. Niiden mukaan rangaistuksen perusteena oleva mahdollisesti muuttuva seikka, kuten vaarallisuus, tulee määräajoin tutkia ja järjestelmän tulee huomioida myös vangissa tapahtuvat myönteiset muutokset. 53 Uusi vapauttamismenettely merkitsee Suomessa siirtymää kohti rangaistusten pituuden entistä tarkempaa ennakoitavuutta 54. Ehdonalaista vapauttamista koskeva asia tulee vireille vangin hakemuksella. Koko rangaistusta vankilassa suorittavan ehdonalaisesta vapauttamisesta päättää Helsingin HO. VapL 1.2:n mukaan RISE antaa hakemuksen johdosta HO:lle lausunnon, jossa RISE:n on todettava, puoltaako vai vastustaako se vapauttamista ja onko vanki määrättävä valvottuun koevapauteen. Lausuntoon on liitettävä RISE:n arvio vapauttamisen edellytyksistä ja muu vankia koskeva selvitys. 55 RISE toimii syyttäjän sijaan julkisen vallan edustajana myös tuomioistuimessa 56. Kun HO saa RISE:n selvityksen, sen on kuultava selvityksen johdosta vankia. Kuuleminen voi tapahtua kirjallisesti tai suullisessa käsittelyssä. RISE:n VapL 1.2:ssa mainittu selvitys on oikeudellisesta luonteeltaan asiantuntijatodisteluun rinnastettava lausunto. 57 Jos tekijää on toisen vaarallisuusarvion jälkeen edelleen pidettävä vaarallisena, rangaistuksen suorittamista jatketaan normaaliin tapaan. Tällöin asia voidaan ottaa hakemuksesta HO:ssa uudelleen käsittelyyn vuoden välein. Koko rangaistuksen vankilassa suorittavien rangaistusajat ovat Suomessa olosuhteisiin nähden erittäin pitkiä, joten vangeilla on tavallisesti kahdesta kolmeen vuotta jäljellä tuomiostaan uuden tuomioistuinkäsittelyn aikana. Eristämisen enimmäiskeston määrää alun perin tuomitun rangaistuksen pituus. 58 Päätöksenteko ehdonalaisesta vapauttamisesta on keskitetty Helsingin HO:een, koska koko rangaistusta suorittavien ehdonalaisessa vapauttamisessa on kysymys 50 HE 262/2004 vp. s HE 262/2004 vp. s Tapani Tolvanen 2006 s HE 262/2004 vp. s Pajuoja 2006 s Vankila-ajan ja vapauttamisajankohdan käyttäytymisen arvioinnissa RISE:n ja vankilan merkitys ovat huomattavat, koska ne tuntevat parhaiten rikoksentekijän vankila-aikaisen käyttäytymisen. Ks. Konttila 2008 s HE 262/2004 vp. s Rautio 2007 s Lappi-Seppälä 2009 s
11 rikoksentekijän vaarallisuuden arvioinnista. Päätöksiä tehdään vuosittain maksimissaan vain muutamia kymmeniä ja keskittämällä päätöksenteko luodaan pohja yhtenäisemmälle oikeuskäytännölle. Keskittämistä puoltaa myös riittävän asiantuntemuksen takaaminen asiaan liittyvissä asioissa Rikoksentekijän vaarallisuus Vaarallisuus on luonteenpiirre, joka yhdistetään rikoksentekijöihin. Floudin ja Youngin määritelmän mukaan vaarallisuus on luonteen sairaalloinen ominaisuus, joka merkitsee taipumusta aiheuttaa vahinkoa muille välinpitämättömyydellä ja uhmaamalla tavanomaisia sosiaalisia ja oikeudellisia rajoitteita. 60 Vaarallisuudella onkin merkitystä erityisesti ihmisten välisissä yhteyksissä, ja se on siten ensisijaisesti sosiaalinen käsite 61. RL 2c:11:n mukaan vaarallisena pidetään rikoksentekijää, jota rikoksista ilmenevien seikkojen ja mielentilatutkimuksen sekä siihen liittyvän vaarallisuusarvion perusteella on pidettävä erittäin vaarallisena toisen hengelle, terveydelle tai vapaudelle. Vaarallisuus ei suoraan vastaa mitään psykiatrista tai psykologista diagnoosia 62. Oikeuspsykiatrisessa työssä rikoksentekijän vaarallisuudella tarkoitetaan henkilön ominaisuutta, joka ilmenee fyysisenä väkivaltaisena käyttämisenä tai sen uhkana 63. WHO:n määritelmän mukaan väkivalta merkitsee tarkoituksellista fyysisen voiman käyttöä esimerkiksi toista henkilöä tai ryhmää vastaan, jonka seurauksena on todennäköisesti vamma, kuolema, psyykkinen haitta tai muu epäedullinen kehitys. 64 Hart määrittelee väkivallan tarkoitukselliseksi ja vastoin uhrin tahtoa tehdyksi todelliseksi, yritetyksi tai uhatuksi fyysiseksi vahingoksi. Väkivallan syynä on tekijän päätös toimia väkivaltaisesti. Tekijän päätökseen toimia väkivaltaisesti vaikuttavat muun muassa biologiset tekijät kuten neurologiset vammat tai hormonaaliset häiriöt, psykologiset tekijät kuten psykoosi, persoonallisuushäiriö tai psykopatia ja sosiologiset tekijät kuten altistuminen väkivaltaisille malleille lapsuudessa sekä väkivallan sallivat asenteet lähipiirissä. 65 Vaarallisuuteen liittyy aina moraalisesti värittyneitä kannanottoja, ja vaarallisuuden käsite vaihtelee yhteiskunnan ja aikakauden mukaan 66. Ihmisen normaaliuskin on laaja, subjektiivinen, kulttuurisidonnainen ja vaihteleva käsite, jonka sisällöstä HE 262/2004 vp. s. 35 ja Mohell Pajuoja 2006 s Kyseiset edellytykset täyttyvät parhaiten Helsingin HO:ssa, koska paikkakunnalla on saatavilla riittävästi oikeuspsykiatrista asiantuntemusta. VapL 6.1:n mukaan HO on päätösvaltainen kolmen jäsenen kokoonpanossa. Floud Young 1981 s. 20. Floud Young 1981 s. 4. Floyd Young 1981 s. xiii. Eronen ym s World Report on Violence and Health 2002 s. 5. Riittinen 2000 s. 17. Savolainen 2007 s
12 keskustellaan jokaisen henkilön tapauksessa erikseen. Kaikilla henkilöillä sanotaan olevan oma normaaliutensa mahdollisesta vaarallisuudesta huolimatta. 67 Vaarallisuuskäsityksen muuttuminen näkyi aikanaan pakkolaitokseen eristettyjen määrän suurena vaihteluna, 68 ja Anttilan mukaan pakkolaitos toimikin yhteiskunnan ilmapuntarina 69. Vaarallisuus pelkoa herättävänä käyttäytymisenä saattaa myös mystifioitua helposti. Pihlajamäen mukaan yleisön käsitykset rikollisten ja rikosten vaarallisuudesta ovat alttiita samoille vaikutteille kuin yleinen mielipide yleensä. Vaarallisuuskäsite voi myös politisoitua esimerkiksi päätöksentekijöiden erilaisten suojelupyrkimysten vuoksi, ja rikosten vaarallisuudesta ja määrästä voidaan antaa yksipuolista ja harhaanjohtavaa tietoa. 70 Rikoksentekijän vaarallisuudesta puhuttaessa keskitytään yleensä vakavaan väkivaltaan ja törkeiden rikosten uusijoihin, jotka aiheuttavat merkittävää vaaraa muille ihmisille. Rajanveto on kuitenkin vaikeaa, sillä lievempi väkivalta ennustaa vakavampaa ja uhkailu toteutuvaa väkivaltaa 71. Vaarallisuus on siis ominaisuus, joka tietyissä olosuhteissa ilmenee väkivaltaisena käyttäytymisenä. Määritelmässä esitetään kaksi tärkeintä vaarallisuuden perustekijää: yksilön ominaisuudet ja ympäristön tilanne. 72 Tekoon johtavat yksilölliset ominaisuudet ja ympäristön tilanteet vaihtelevat laajasti ja väkivallanteko ilmenee vain silloin, kun niiden yhteisvaikutus on riittävä 73. Yksilön vaarallisuus onkin muuttuva tekijä, joka vaihtelee ihmisessä koko ajan. Rikollisuuden ilmeneminen on yhteydessä moniin yksilön sosiologisiin, psykologisiin ja psykobiologisiin tekijöihin. Tästä syystä rikoksentekijän vaarallisuuden ymmärtäminen edellyttää tietoa useilta eri tieteenaloilta, kuten psykologiasta, sosiologiasta, lääketieteestä, oikeustieteestä, antropologiasta ja taloustieteestä. 74 Vaarallisuudessa voidaan erottaa vaarallisuuden sosiaalinen ulottuvuus eli se, minkälaista käyttäytymistä yleensä pidetään vaarallisena, ja toisaalta varsinainen vaarallisuuden arviointi, jolla tarkoitetaan sitä, kuinka todennäköisenä henkilön vaarallista käyttäytymistä pidetään 75. Vaarallisuuden arviointi on pääosin tulevan vaarallisen käyttäytymisen riskin arviointia, ja siinä tulee määritellä, millaisen käyttäytymisen riskiä arvioidaan, mistä ajanjaksosta on kysymys ja minkä asteisesta todennäköisyydestä on kyse 76. Tässä kirjoituksessa keskitytään vaarallisuuden arviointiin, ja lähtökohtana on yleinen käsitys vaarallisuudesta törkeänä väkivaltarikollisuutena Putkonen Huttunen 2007 s Heinonen 1984 s Anttila 1975 s Pihlajamäki 1987 s. 41. Hakola ym s Hakola 1993 s Hakola ym s Haapasalo 2008 s. 16. Pihlajamäki 1987 s. 41. Haapasalo 2008 s Rikoksen tekemisen riskiin liittyvät tekijät voivat vaihdella rikostyyppien mukaan. Esimerkiksi henkirikoksen tekemiseen liittyvät riskit voivat olla toiset kuin seksuaalirikoksen tekemisen riskiin liittyvät tekijät. 112
13 Vaarallisuuden arvioinnissa vaarallisuuden käsite voidaan Scottin ja Resnickin mukaan jakaa viiteen tekijään. Tutkijoiden mukaan ensimmäinen vaarallisuuden tekijä on mahdollisen vahingon merkitys uhrille eli vahingon vakavuus. Tällä tarkoitetaan sitä, miten vakavaa vahinkoa teolla on tarkoitus uhrille aiheuttaa. Toinen vaarallisuuden tekijä on väkivaltaisen teon todennäköisyys, joka merkitsee henkilön todennäköisyyttä aiheuttaa vahinkoa. Useiden tutkimusten mukaan henkilön aiempi väkivaltahistoria onkin tulevan väkivaltaisen käyttäytymisen paras ennustaja. Kolmas tekijä on väkivallan uhkaavuus ja välittömyys. Tällä tarkoitetaan sitä, miten nopeasti ja kauan väkivaltaa on tarkoitus aiheuttaa uhrille. Neljäs vaarallisuuden tekijä arvioi väkivaltaisen käyttäytymisen toistumistiheyttä. Mitä useammin väkivaltainen teko toistuu, sitä suurempi riski on sille, että väkivallan teko toistuu myös tulevaisuudessa. Viidentenä vaarallisuuden tekijänä ovat tilannekohtaiset tekijät. Lisääntyneestä vaarallisuuden riskistä voivat kertoa tilannetekijät, joilla tarkoitetaan esimerkiksi rikollisliigaan kuulumista, rahanpuutetta, asunnottomuutta, helppoa aseiden saatavuutta sekä alkoholin ja huumeiden käyttöä. 77 Väkivaltariskin arvioinnin tarkoituksena on arvioida väkivaltaiseen käyttäytymiseen alttiin henkilön riskiä syyllistyä väkivaltatekoon tai aiemmin väkivaltarikokseen syyllistyneen henkilön riskiä uusia väkivaltatekonsa. Arvioinnin tavoitteena ei ole ainoastaan ennustaa väkivallantekoja, vaan erityisesti arvioida riskiä, hallita väkivaltaa ja pyrkiä siten vähentämään väkivallantekoja tulevaisuudessa. 78 Riskin arviointia parantaa, jos ymmärretään, miksi henkilö on aiemmin käyttäytynyt väkivaltaisesti, ja tiedetään, millaiset nykyiset olosuhteet ovat ja millaisilla tekijöillä riskiin voidaan vaikuttaa. Väkivaltariskin suhteen halutaan erityisesti selvittää, minkälaista, miten vakavaa, miten usein, miten pian ja millä todennäköisyydellä väkivaltaa voi mahdollisesti tapahtua. Riskin arviointi ei tarkoita sitä, että tiedettäisiin etukäteen, mitä tapahtuu, missä ja milloin 79, vaan tällaiselle oikeuspsykiatriselle ja -psykologiselle tiedolle on ominaista sen todennäköisyyksiä korostava luonne 80. Yksilön ominaisuuksia voidaan kuitenkin selvittää tutkimalla tietyin tavoin määritellyssä väestössä väkivaltariskin suuruus tietyn ajanjakson kuluessa. Eräät ulkokohtaiset ominaisuudet määräävät riskiä jo oleellisesti. Miehet tekevät henkirikoksia yhdeksän kertaa niin paljon kuin naiset, ja iällisesti väkivaltarikosten määrä on korkeimmillaan ikävuoden välillä. 81 Yleistäen voidaan sanoa, että mitä useammin ja mitä pahempana väkivaltaisuus ilmenee, sitä vaarallisempaa se on ja sitä todennäköisemmin tekijä myös uusii tekonsa 82. Koko rangaistusta vankilassa suorittavilla vaarallisuudella ei tarkoiteta sitä, tuleeko rikoksentekijä vankilasta vapauduttuaan jossain vaiheessa elämänsä aikana tekemään Scott Resnick 2006 s Weizmann-Henelius Konttila 2008 s Riittinen 2000 s. 18. Häkkänen 2008 s. 93. Hakola 1993 s Hakola ym s
14 väkivaltarikoksen, vaan niiden riskitekijöiden spesifiointia, joissa tämä vanki enemmän tai vähemmän todennäköisesti tulee tekemään väkivaltarikoksen 83. Vaarallisuuden arvioinnin perustana koko rangaistusta vankilassa suorittavalla on rikoksentekijän aikaisempi käyttäytyminen eli hänen aikaisemmin tekemänsä törkeät rikokset. Tällöin rikoksentekijän tulevaa käyttäytymistä ennustetaan menneisyyden perusteella 84. Väkivaltariskin arvioiminen on vaikeaa siksi, että ennustettavaa käyttäytymistä on vaikea määritellä. Määrittelemisen vaikeus koskee myös niitä tekijöitä, joiden perusteella käyttäytymistä arvioidaan. Väkivallan riskitekijät vaihtelevat myös eri populaatioissa. 85 Vaarallinen ja väkivaltainen käyttäytyminen on sidoksissa yksilön psykologisiin ja biologisiin ominaisuuksiin, elämäntaustaan ja erilaisiin tilannetekijöihin. Vaarallisuuden arvioinnissa on kiinnitettävä huomiota useisiin riskitekijöihin, joilla on yhteys kasvaneeseen väkivallan todennäköisyyteen tulevaisuudessa. Pyrittäessä arvioimaan rikoksentekijän vaarallisuusriskiä ja myötävaikuttamaan väkivaltaisen käyttäytymisen vähentämiseen keskeisessä asemassa on käyttäytymiseen vaikuttavien riskitekijöiden ja ominaisuuksien tunnistaminen, vaikkakin vain osa väkivaltaisuudesta on selitettävissä lääketieteen ja psykologian tutkimuskeinoin. 86 Törkeät väkivaltarikokset, erityisesti henkirikokset, ovat sen verran harvinaisia, että tarvitaan suuria ihmisjoukkoja, jotta kyetään arvioimaan eri riskitekijöiden suhteellista tärkeyttä ilmiön riskitekijänä 87. Koska erilaisia riskitekijöitä, suojaavia tekijöitä ja tilannesidonnaisia tekijöitä on lukuisia, vaarallisen käyttäytymisen arviointi on haastavaa 88. Tyhjentävää selvitystä vaarallisen väkivaltakäyttäytymisen ja -rikollisuuden riskitekijöistä on niiden monimuotoisuuden ja laajuuden takia mahdoton tehdä, joten tässä keskitytään eri tutkimusten mukaan määräytyviin väkivaltakäyttäytymisen yleisimpiin syihin. Suomessa ja muissakin Pohjoismaissa on kuitenkin muuhun maailmaan verrattuna erityisen hyvät mahdollisuudet väkivaltarikollisuuden epidemiologiselle eli riskitekijöihin liittyvälle tutkimukselle, koska henkirikosten selvitysprosentti on hyvin korkea, ja Suomessa on lisäksi maailman perusteellisin mielentilatutkimuskäytäntö 89. The MacArthur Violence Risk Assessment Study -tutkimusprojektissa pyrittiin kehittämään väkivaltariskin arviointia tunnistamalla väkivallan riskitekijöitä. Tutkimuksen mukaan väkivaltakäyttäytymisen riskitekijät voidaan jakaa neljään ryhmään. Ensimmäisenä ovat yksilölliset tekijät, joihin kuuluvat esimerkiksi ikä, sukupuoli, rotu, sosiaaliluokka, persoonallisuustekijät ja kognitiiviset tekijät. Vaarallisuutta arvioitaessa täytyy huomioida esimerkiksi sukupuolen ja rodun vaikutus vaa Konttila 2008 s Haapasalo 2008 s Weizmann-Henelius Konttila 2008 s Eronen 2009 s Tiihonen 2007 s Haapasalo 2008 s Tiihonen 2007 s
15 rallisen käyttäytymisen ennustamisessa. Toinen riskitekijäryhmä on historia, johon sisältyvät esimerkiksi rikos- ja väkivaltahistoria, perhe-, työ- ja opiskeluhistoria sekä sairaushistoria. Aikaisempi väkivaltahistoria ja sen laajuus on merkittävä tekijä uutta väkivaltaista käytöstä ennustettaessa. Ympäristötekijät ovat kolmas riskitekijäryhmä, ja siihen kuuluvat muun muassa rikosvälineiden saatavuus ja sosiaalinen tuki. Lähiympäristön sosiaalisilla malleilla on merkitystä sille, kasvaako yksilö väkivaltaisessa vai väkivallattomassa ympäristössä. Viimeiseksi väkivaltakäyttäytymisen riskitekijäryhmäksi tutkimuksessa määritettiin kliiniset tekijät, joita ovat esimerkiksi päihteiden käyttö, toimintakyky, oireet ja erilaiset diagnoosit. 90 Tällaisten riskitekijöiden kerääminen rikoksentekijästä on ensiarvoisen tärkeää vaarallisuusarvioinnin onnistumiseksi. Näistä riskitekijäryhmistä ympäristötekijöillä ja kliinisillä tekijöillä on merkitystä myös väkivaltariskin hallitsemisessa, mutta henkilön menneisyyteen eli historiatekijöihin ja yksilöllisiin tekijöihin ei pystytä millään keinoilla vaikuttamaan 91. Väkivaltaisen käyttäytymisen merkittävimpiä riskitekijöitä ovat mies-sukupuoli, nuori ikä, alkoholin tai muiden päihteiden käyttö sekä aikaisempi väkivaltaisuus 92. Toistuvaa ja uusiutuvaa väkivaltaa ennustavat eri tutkimusten mukaan voimakkaimmin aikaisempi väkivalta, psykopatia ja päihdeongelmat 93. Useiden tutkijoiden mukaan väkivaltaisen vaarallisuuden selvin ennusmerkki onkin jo aikaisemmin esiintynyt väkivaltaisuus. Kun tavallisen suomalaisen elämänaikainen riski joutua henkirikoksen tekijäksi on noin 2 promillea (miehillä 3,6 promillea ja naisilla 0,4 promillea) ja vuodessa 1:40 000, yhden henkirikoksen jo tehneillä riski on lähes kolmekymmenkertainen ja uusitun henkirikoksen tekijöillä kaksisataakertainen. 94 Väkivaltaisuutta ennustavista tekijöistä sukupuolten välinen ero on selvä ja johdonmukainen. Suomessa naiset tekevät vain kymmenesosan henkirikoksista. Yksilötasolla tämä ei ole kuitenkaan näin yksinkertaista. Väkivaltaisuuden tultua ilmi sukupuoliero miesten ja naisten välillä tasoittuu. Siten aikaisempiin rikoksiin ja psyykkisiin sairauksiin liittyvä henkirikosriski nousee naisillakin hyvin korkealle Rikoksentekijästä laadittu vaarallisuusarvio ja vaarallisuuden arviointi Vaarallisuuden arvioinnissa on kyse rikoksentekijän väkivaltaisen käyttäytymisen riskin arvioimisesta psykiatrisin ja psykologisin menetelmin 96. Asiantuntijoiden työn edistämiseksi vaarallisuuden arviointiin on kehitetty useita erilaisia kysely- ja muisti The MacArthur Violence Risk Assessment Study. Haapasalo 2008 s VVS. Eronen ym s Hakola 1993 s. 235 ja Hakola ym s Hakola ym s Haapasalo 2008 s
16 listamenetelmiä 97. Luotettavien ja oikeiden johtopäätösten saavuttamiseksi arviointimenetelmien tulee olla tutkimuksen kannalta oleellisia, soveltuvia ja yleisesti hyväksyttyjä. Menetelmien tulee olla standardisoituja, mikä tarkoittaa sitä, että ne esitetään määrätyllä tavalla ja tuloksia verrataan mahdollisesti siihen, miten ihmiset yleensä tai samaan ryhmään kuuluvat henkilöt selviytyvät kyseessä olevista tehtävistä. Lisäksi arviointimenetelmien luotettavuudesta ja toistettavuudesta tulee olla tieteellistä tietoa. 98 Arviointimenetelmät voidaan jakaa aktuaarisiin eli tilastollisiin menetelmiin ja strukturoituihin kliinisiin menetelmiin. Näiden lisäksi vaarallisuuden arvioinnissa käytetään nykyisin ohjattua ammatillista arviointia, jossa yhdistyvät kliininen ja aktuaarinen menetelmä. Oikeuspsykiatriseen ja -psykologiseen lausuntoon, kuten vaarallisuusarvioon, liittyvien tutkimusten tarkoitus on erilainen kuin tavallisissa hoitotutkimuksissa, joten myös lausuntojen laatimiselle ja luonteelle asetetut vaatimukset ovat erilaiset 99. Vaarallisuusarvion keskeinen periaate on, että se kirjoitetaan antamaan lääketieteellistä tai psykologista tietoa tuomioistuimessa käsiteltävän jutun ratkaisemiseksi ja vastaa siten oikeuden tarpeita. Vaarallisuusarviosta tulee käydä ilmi, mihin tarkoitukseen se on laadittu, kuka sitä on pyytänyt ja kuka on arvion vastaanottaja. Siinä tulee selvästi mainita tutkittu henkilö ja tämän henkilötiedot sekä tutkimuksen suorittaja ja arvion laatija ammattinimikkeineen ja tutkintoineen. Tutkimusajankohdat merkitään tarkasti niin, että jokainen tutkimuspäivä merkitään erikseen. Tutkimuksessa käytetyt tietolähteet kuten haastattelut, asiakirjatietolähteet, psykologiset testit ja mahdolliset muut tietolähteet luetellaan tarkasti 100. Arvioon tulee myös kirjata, mikäli tutkimus on tehty erityisissä olosuhteissa. Erityisiä olosuhteita ovat esimerkiksi tutkitun henkilön kieltäytyminen yhteistyöstä tai se, ettei ole voitu käyttää joitakin tutkimusmenetelmiä. Näiden erityisolosuhteiden merkitys arvioidaan vaarallisuusarviossa tutkimustulosten ja johtopäätösten kannalta. Vaarallisuusarvion tulee myös olla niin selkeästi yleiskielellä laadittu, että sen ymmärtäminen ei edellytä lukijalta psykiatrian tai psykologin koulutusta tai muuta alan osaamista. Ammattitermit tulee määritellä ja selittää, mikäli niiden käyttö arviossa on tarpeen. Selkeyden ja ymmärrettävyyden takia arviossa esitetään vain käsiteltävän asian kannalta olennaisia asioita ja seikkoja Haapasalo 2008 s Weizmann-Henelius 2008 s Weizmann-Henelius Finnilä-Tuohimaa 2008 s Käytettyjen psykologisten testien osalta kirjataan testien koko nimet. Psykologisia testejä tutkittavilla saavat tehdä vain psykologit, joten psykiatrian erikoislääkäreilläkään oikeutta psykologisten testien tekemiseen ei ole. Tämän vuoksi lääkäreillä saattaa olla vaikeuksia diagnosoida esimerkiksi persoonallisuushäiriöitä, jotka eivät aina ilmene haastattelussa. Lääkäreiden tärkein diagnostinen väline on usein potilaan haastattelu, jonka tulisikin olla mahdollisimman perusteellinen. Luotettavin tulos saadaan, kun psykologi ja psykiatri arvioivat rikoksentekijän vaarallisuutta erikseen niin, että molemmat testaavat ja tutkivat rikoksentekijää omilla käytettävissä olevilla menetelmillään. Väkivaltariskin arviointimenetelmät ovat kuitenkin ensisijaisesti kysely- ja muistilistoja (esimerkkinä PCL-R ja HCR-20), eivätkä psykologisia testejä ja niitä lääkärit voivat käydä läpi potilaan kanssa. Asiasta lisää Hannuniemi Weizmann-Henelius Finnilä-Tuohimaa 2008 s
17 Vaarallisuusarviossa kartoitetaan rikoksentekijän elämänhistoria, selvitetään hänen aikaisempi rikollisuutensa ja vankeustuomionsa, pyritään määrittelemään mahdollisen väkivaltakäyttäytymisen vakavuus sekä kuvaamaan vaarallista käyttäytymistä, sen luonnetta, vaikeusastetta ja tilanteita, joissa kyseisenlainen käyttäytyminen voi esiintyä. Lisäksi arviossa selvitetään henkilöstä ilmeneviä väkivaltakäyttäytymisen uusimista ennustavia staattisia ja dynaamisia riskitekijöitä sekä pyritään antamaan arvio myös mahdollisen vaarallisuuden liittymisestä päihteiden käyttöön 102. Riskitekijöiden lisäksi tutkitaan vaarallisuudelta suojaavia tekijöitä, joilla voi mahdollisesti olla väkivaltaista käyttäytymistä lieventävää vaikutusta. Vaarallisuusarvion yksityiskohtainen sisältö riippuu siitä, missä vaiheessa vaarallisuusarvio rikoksentekijälle tehdään, ja sen laajuus määräytyy aina tapauskohtaisesti. Kun syyttäjä oikeudenkäynnissä vaatii koko rangaistuksen suorittamista vankilassa, tuomioistuin määrää rikoksentekijän mielentilatutkimukseen ja vaarallisuusarvioon. Tällöin laajan mielentilatutkimuksen lisäksi tutkitaan rikoksentekijän vaarallisuutta psykologisilla tutkimuksilla, haastatteluilla ja osastoseurannalla. Vaarallisuusarvio sisältyy tällöin yhtenä osana mielentilatutkimukseen, jossa on hyvin laajasti muitakin tutkittavaan liittyviä tietoja. Tällöin vaarallisuusarvion sisältö saattaa tietyiltä osin olla niukka, koska asiat on saatettu tuoda esiin jo aikaisemmissa osioissa mielentilalausunnossa. Esimerkiksi jokaisessa mielentilatutkimuksessa kartoitetaan tutkittavan elämänhistoria ja selvitetään rikoksentekijän aikaisempi rikollisuus jo alkuvaiheessa. Toisen kerran vaarallisuusarviota tehtäessä rikoksentekijälle tehdään pieni mielentilatutkimus, jossa pääpaino on vaarallisuuden arvioinnissa samoin menetelmin kuin ensimmäiselläkin kerralla. Vaarallisuusarviossa voidaan antaa myös suosituksia ja hoidollisia ohjeita tutkittavan väkivaltariskin vähentämiseksi, jotta vaarallisuuden mahdollista muuttumista tutkittavassa voidaan ajan myötä seurata. Molemmissa vaarallisuuden arviointitilanteessa arvion yhteenvetona psykiatri sekä psykologi lausuvat johtopäätöksenään, onko henkilöä pidettävä vaarallisena muiden ihmisten hengelle, terveydelle ja vapaudelle. Usein johtopäätöksessä erotellaan vaarallisuuden ja väkivallan riski laitosolosuhteissa ja riski laitoksen ulkopuolella, strukturoimattomissa olosuhteissa. Vaarallisuusarviossa esitettyjen johtopäätösten luotettavuuden tulee perustua käytettyjen tietolähteiden ja menetelmien luotettavuuteen. Vaarallisuusarviomenetelmien tulee olla yleisesti hyväksyttyjä, niistä tulee olla tutkimustietoa ja niiden tulee soveltua kyseessä olevan asian tutkimiseen. 103 Usean tietolähteen käyttö lisää rikoksentekijästä tehdyn vaarallisuusarvion luotettavuutta, koska saadut löydökset saavat tukea muista tietolähteistä. Vaarallisuusarvioissa voidaan lyhyesti kuvata käytettyjä menetelmiä tai liitteessä voidaan esittää yksityiskohtaisempaa tietoa menetelmien vahvuuksista, rajoituksista ja luotettavuudesta. Asiaa tuntematon maallikko ei kykene arvioimaan 102 Konttila 2008 s Gudjonsson Haward 1998 s
18 tutkimuksen ja menetelmien luotettavuutta, joten niistä tulee kertoa. Tärkeää on kuitenkin muistaa se, että psykologisia testejä ja menetelmiä ei tule yksityiskohtaisesti avata ja kuvata auki, koska niiden käyttö vaikeutuu ja hyöty vähenee, jos vastaukset ja tulkinta ovat kaikkien tiedossa 104. Tutkimuksessa käytetyt oleelliset tietolähteet on käytävä huolellisesti läpi ennen vaarallisuusarviolausunnon kirjoittamista, koska kannanotot ja päätelmät voidaan oikeudessa kyseenalaistaa, jos oleelliset tietolähteet puuttuvat. 105 Asiantuntijan tulee tarvittaessa itse arvioida arviossaan tekemiensä johtopäätösten luotettavuutta ja ennustearvoa. Tämä on erityisen tärkeää sen vuoksi, koska psykiatrinen tai psykologinen tieto ei ole luonteeltaan samalla tavoin varmaa kuin esimerkiksi somaattisista eli ruumiillisista tutkimuksista saatava tieto, vaan tehtyjen johtopäätösten paikkansa pitävyys on ainoastaan enemmän tai vähemmän todennäköistä. 106 Tuomioistuimen tuomarit eivät yleensä pysty arvioimaan vaarallisuusarvion tiedon luotettavuutta tai mahdollisia virheitä, ellei asiantuntija tuo niitä siinä esiin. Tutkimuksissa on huomioitava se, että psykiatriseen ja psykologiseen arviointiin liittyy ihmisen tietoinen ja osin tiedostamaton pyrkimys antaa itsestään tietynlainen vaikutelma. Vaikutelman luonti ja hallinta on tavoitteeseen pyrkivää käyttäytymistä, jonka avulla ihminen pyrkii kontrolloimaan sitä, mitä muut hänestä ajattelevat. 107 Vaarallisuusarvion todistusarvon kannalta on tärkeää arvioida tietojen luotettavuus ja tuoda esille mahdolliset epävarmuustekijät sekä virhelähteet. Olennaista on raportoida, kuinka keskeistä osaa kysymyksenasettelun ja hypoteesien kannalta epävarma tieto koskee. Vaarallisuusarviota laadittaessa on otettava huomioon, että tuomarit eivät yleensä pysty arvioimaan tutkimusmenetelmiä tai tulosten merkittävyyttä, vaan psykiatrin tai psykologin tulee itse punnita ja esittää arvionsa tuloksia kirjatessaan. Vaarallisuusarviossa otetaan kantaa siihen, kuinka yksiselitteisiä vaarallisuudesta saadut tulokset ovat ja kuvataan tutkimuksessa mahdollisesti ilmenneet ongelmat sekä arvioidaan niiden vaikutus tuloksiin. Arviossa tulee mainita tutkimuksissa ilmenneet ristiriitaisuudet ja pohtia niiden syitä ja vaikutuksia kokonaisuuden kannalta. Tutkimuksessa ilmenevät ongelmat voivat liittyä myös tutkittavana olevan henkilön motivaatioon, keskittymiskykyyn ja vastaustyyliin. Tällöin tulee kuvata, miten nämä ongelmat ovat vaikuttaneet tutkimustuloksiin ja niiden luotettavuuteen. 108 Vaarallisuusarvioon liittyvissä tutkimuksissa täytyy noudattaa tutkimusten eettisiä perusperiaatteita, salassapitoa, luottamuksellisuutta ja ensikädentiedon käyttämistä arvioissa ja lausunnoissa, mutta asiakkaan auttaminen tai hänen parhaansa ei ole näiden tutkimuksen tai lausunnon tarkoitus. 109 Mielentilatutkimuksissa ja vaarallisuusarvioissa lääkäri toimii tuomioistuimen asiantuntijana, jolloin lääkärin ja tutkittavan 104 Gudjonsson Haward 1998 s Weizmann-Henelius Finnilä-Tuohimaa 2008 s Aaltonen 2009 s Auvinen-Lintunen Häkkänen-Nyholm 2009 s Weizmann-Henelius Finnilä-Tuohimaa 2008 s Weizmann-Henelius Finnilä-Tuohimaa 2008 s
19 välille ei voi eikä saa muodostua potilas-lääkärisuhdetta. Tutkivan lääkärin ei myöskään tule asettautua tutkittavan terapeutin rooliin. Vaikka mielentilatutkimuksella ja vaarallisuusarviolla saattaa tosiasiassa olla tutkittavalle terapeuttista arvoa, kyseisten tutkimuksen tarkoituksena on vain antaa tuomioistuimelle sen pyytämä lausunto ja arvio tutkittavasta. 110 Oikeuspsykiatrisille ja -psykologisille lausunnoille asetetaan perinteisiä lausuntoa korkeammat vaatimukset johtopäätösten ja päättelyketjujen läpinäkyvyyden suhteen. Vaarallisuusarvioissakin pitäisi selkeästi kertoa ne päättelyketjut, joilla johtopäätöksiin on päädytty. Päätöksentekoprosessi avautuu lukijalle silloin, kun havainnot ja niiden tietolähteet kirjataan loogisesti ja selkeästi sekä liitetään tehtyihin johtopäätöksiin. Yksilötutkimuksissa kirjoittajan ei tule esimerkiksi esittää kannanottonaan, että tutkittu henkilö on vaarallinen ilman, että hän osoittaa, mitkä tekijät ja mikä käyttäytyminen todentavat vaarallisuutta ja mistä tietolähteistä tämä ilmenee. 111 Edellä mainituista syistä voidaan jo havaita, että vaarallisuuden arviointi on haasteellista erityisesti käytännöllisistä ja eettisistä syistä. Vaarallisuusarvion tarkoitus on antaa empiirisesti perusteltua, objektiivista tietoa rikoksentekijän vaarallisuudesta muun muassa tuomioistuimen käyttöön eli tuomareiden juridiseen päätöksentekoon 112. Vaarallisuusarvioita käsittelevien terveydenhoitohenkilökunnan ja tuomareiden lähestymiskulmat asiaan poikkeavat toisistaan, eikä aina voi olla varma, ymmärtävätkö osapuolet toistensa sanomaa. Asiantuntijoiden näkemykset rikollisen käyttäytymisen luonteesta voivat myös vaihdella 113, eivätkä väkivaltakäyttäytymisen riskitekijät ole aina tiedossa terveydenhoitoalallakaan. Vaarallisuuden arvioinnissa kohtaavat yksilön itsemääräämisoikeus ja yhteiskunnan ja muiden ihmisten turvallisuus. Vaaralliseksi arvioitu henkilö leimautuu erittäin vahvasti, joten vaarallisuudesta tulee olla huomattava näyttö ennen rikoksentekijän luokittelemista. Toisaalta viranomaisten täytyy kuitenkin huolehtia siitä, että vaarallisuus ei jää arvioitsijalta huomaamatta, koska silloin yhteiskunta ja sen kansalaiset altistuvat tarpeettomalle väkivallan uhalle. 114 Rikoksentekijästä tutkimusten perusteella syntyvän vaarallisuusarvion tulee olla luotettava, koska arvion perusteella tehdään tuomioistuimessa päätös, jolla on oleellinen merkitys rikoksentekijän rangaistuksen pituuteen. Arvion voidaan sanoa olevan luotettava, kun eri arvioitsijat saavat samasta henkilöstä samanlaisen arvion. Erityisesti rikoksentekijän oikeusturvan takia vaarallisuusarvio on suoritettava ja dokumentoitava selkeästi ja läpinäkyvästi. Vaarallisuusarviosta on käytävä ilmi tiedot, joihin arvio perustuu. Läpinäkyvyys ja arvion luotettavuus asettavatkin vaatimuksia käytettäville arviointimenetelmille ja niiden käyttäjille. 115 Riskin arvioinnissa ei kuitenkaan 110 Sosiaali- ja terveyshallitus 1992 s Weizmann-Henelius Finnilä-Tuohimaa 2008 s Weizmann-Henelius 2008 s Haapasalo 2008 s Eronen ym s Weizmann-Henelius Konttila 2008 s
20 voida pyrkiä absoluuttiseen arvioon. Tavoitteena on rikoksentekijää koskevan päätöksenteon kehittäminen siten, että päätökset olisivat yhdenmukaisia, väkivaltatekoja ehkäiseviä ja ihmisten turvallisuutta suojelevia. 116 Vaarallisuuden ja väkivaltaisuuden ennustamista on verrattu sään ennustamiseen. Kuten hyvä sään ennustaja, vaarallisuuden arvioitsijakaan ei varmuudella lausu, että tietty tapahtuma tapahtuu tulevaisuudessa. Sen sijaan hän arvioi todennäköisyyden sille, että tapahtuma tapahtuu tulevaisuudessa. Tulevaisuudessa tapahtuvan väkivallan ennusteet eivät aina osu juuri oikeaan, kuten ei tapahdu säänkään ennustamisessa. Yksityiskohtaisten historiatietojen kerääminen ja soveltuvien arviointimenetelmien käyttäminen auttavat kuitenkin tekemään riskiarvioinnista niin tarkan ja luotettavan kuin mahdollista. Suhteellisen harvinaiset tapahtumat, kuten henkirikokset, ovat vaikeampia ennustaa kuin useammin tapahtuva lievempi väkivalta, josta esimerkkinä ovat pahoinpitelyt. Arvioitsijan tarkkuus ennustaa tulevaisuudessa tapahtuvaa väkivaltaa on riippuvainen myös monista muista tekijöistä kuten arvioinnin olosuhteista ja tutkittavan henkilön yhteistyöhalukkuudesta. 117 Vaarallisuusarvioiden luotettavuudesta tehdyt tutkimukset osoittavat, että väestötasolla kohtalaisen hyvin toimivat arviointimenetelmät ovat välttävän tasoisia ennustettaessa yksilön vaarallisuutta. 118 Väkivaltariskejä voidaan siten arvioida suuntaa-antavasti ryhmätasolla, mutta yksilötasolla keinot tulevan rikollisuuden ennustamiseen eivät ole täysin luotettavia. Vaikka voidaan todeta, että tietyn ryhmän riski syyllistyä uuteen rikokseen on taustamuuttujien, aikaisemman rikollisuuden ja muiden riskitekijöiden vuoksi suuri, yksilötasolla tällaisten altistavien tekijöiden lisäksi mahdolliseen uuteen rikokseen vaikuttavat myös rikoshetken elämäntilanteeseen, rikostapahtumaan ja muihin olosuhteisiin liittyvät laukaisevat sekä suojaavat tekijät. Se, millä tavoin viimeksi mainitut vastaisuudessa kunkin henkilön kohdalla ilmenevät ja vaikuttavat, ei ole täysin luotettavasti ennustettavissa. 119 Erityisen hankalaa vaarallisuuden arvioinnissa onkin dynaamisten eli muuttuvien tekijöiden arviointi. Staattiset, muuttumattomat riskit voidaan arvioida henkilön historiatietojen ja senhetkisen persoonallisuuden perusteella, mutta tilannetekijöitä ja ajan kuluessa muuttuvia asioita on merkittävästi vaikeampi ennustaa. 120 Arvioitsijan onkin huomioitava kussakin yksittäisessä tapauksessa ne ratkaisevat yksilölliset riskitekijät tai merkittävimmät suojaavat tekijät, joita menetelmät eivät huomioi 121. Vuonna 1981 toteutetun väkivaltaisen käyttäytymisen arviointitutkimuksen mukaan psykiatrit ja psykologit pystyivät ennustamaan laitospotilaiden väkivaltaista käyttäytymistä tarkasti ainoastaan kolmasosassa tapauksista 122. Nykyään on pyritty löytämään paremmin vaarallisuutta ennakoivat tekijät, arviointimenetelmät ja -tek- 116 Riittinen 2000 s Scott Resnick 2006 s Eronen ym s HE 262/2004 vp. s Haapasalo 2008 s Weizmann-Henelius Konttila 2008 s Scott Resnick 2006 s